Lolland-Falsters Stifts-Tidende, 1842-03-24
Jndenlandske Efterretninger. Efter Fædrelandet meddele vi Hof= og Stadsrettens Dom i den mod Hr. Orla Lehmann senest anlagte Sag: Jfølge det kongelige danske Cancellies Skrivelse af 13de November f. A. tiltales Cand. jur. Orla Lehmann under nærværende Sag for i sin i No. 697 af Bladet Fædrelandet for Onsdagen den 10de f. M., under Overskrift: den lehmann ske Subscription, indførte Skrivelse, dateret den 7de f. M. at have udviist en til at afkræfte de til Værn mod Pressens Misbrug givne Straffelove sigtende Virksomhed, og opfordret Andre til i saadant Øiemed at forene deres Bestræbelser med hans. Af denne Skrivelse, som er stilet til en af nogle af den constitutionelle Sags Venner dannet Comitee, der, som Erstatning for de Tob og Udgifter, en mod Tiltalte anlagt Retssag havde paaført ham, havde sendt ham en af endeel af hans politiske Venner sammenskudt Sum, er den sidste Deel, som alene kan være tilsigtet i Actionsordren, saaledes lydende: "Jeg haaber at det ikke vil blive miskjendt, men tvertimod bedst vil svare til Givernes Hensigt, naar jeg bestemmer den mig tilstillede Sum til Grundlæggelse af en fælles Kasse – et lille Fond ad usus publicos – til Fremme af de Jnteresser, hvori de oprindelige Givere have fundet sig forenede, og navnlig til Understøttelse af vor, som De med Rette kalder den, haardt betrængte Presse. "Jeg beder Dem derfor, mine Herrer, at turde henvende mig til Dem, saa ofte der maatte blive Tale om nogen Anvendelse af den allerede disponible Sum, ligesom at det maa være forbeholdt yderligere Raadførsel, hvorledes vi bedst kunne sætte os i Forbindelse med andre Mænd, der maatte ville medvirke til at give et saadant Sammenskud større Udstrækning, og fastere Organisation, og hvis Navne kunde indeholde en forøget Garanti for sammes hensigtsmæssige Anvendelse. Angaaende hvorledes han har tænkt sig, at det Fond, han saaledes vilde grundlægge, skulde virke til Understøttelse af Pressen, i hvilket Tilfælde der kan blive Tale og Anvendelse af den alt disponible Sum, og endelig paa hvad Maade han har tænkt at indlede Forbindelse med andre Mænd, der maatte ville medvirke til at give et saadant Sammenskud større Udstrækning og fastere Organisation, har han under det efter Actors Begjæring optagne Forhør afgiver den Forklaring, at det af selve hans i Bladet Fædrelandet indrykkede Skrivelse formeentlig fremgaaer, at han vel er enig med sig selv om Øiemedet, men med Hensyn til de Midler, hvorved dette maatte være at fremme, endnu Jntet havde afgjort hos sig selv, og at hvad han i saa Henseende maatte have tænkt, ikke directe skulde bringes til Udførelse, men ikkun som hans Proposition til Overveielse og Beslutning forelægges de Mænd, til hvilke han i saa Henseende maatte henvende sig, hvoraf altsaa fulgte, at han havde forbeholdt sig baade at forandre sin eventuelle Mening paa Grund af en saadan fælles Overveielse, og at underordne samme Andres Mening; og hvad han foreløbig havde tænkt sig som det hensigtsmæssigste, var at anvende en dertil sammenskudt Sum til derfor at abonnere paa et større eller mindre Antal Exemplarer af saadanne Blade, som maatte antages at fortjene og behøve Understøttelse, for derefter gratis at uddeele dem, at han, dersom nærværende Sag ikke var kommen imellem, ogsaa med Hensyn til Anvendelsen af den allerede nu disponible Sum havde henvendt sig til Andre, for i denne Anledning at raadføre sig med dem; men at han, saaledes som Sagen nu staaer, har udsat ethvert Skridt i berørte Anledning; at skjønt han endnu ikke havde lagt nogen bestemt Plan med Hensyn til Dispositionen over den sammenskudte Sum, havde han dog allerede tænkt paa ved Hjelp af denne Sum f. Ex. at fremme Udgivelsen af en af Skolelærer Rasmus Sørensen i Vensløv udarbeidet Læsebog af almeennyttige Kundskabers Jndhold; at den Forbindelse, han har tænkt at ville indlede med andre Mænd, der maatte ville medvirke til at give Sammenskudet større Udstrækning og en fastere Organisation, har han tænkt sig at kunne indlede deels ved skriftlig deels mundlig Meddelelse til Vedkommende, som han kunde antage vilde have Jnteresse for hans Forehavende, og at det ikke har været hans Mening ved Grundlæggelsen af det omhandlede Fond at understøtte dem, som maatte være dømte i Mulcter for Overtrædelse af Trykkefrihedslovgivningen, med noget Bidrag til Udredelsen af disse Mulcter.